
Martfű Város Önkormányzata 

Képviselő-testületének 
……/2015.(…...) önkormányzati rendelete
a személyes gondoskodást nyújtó gyermekjóléti és szociális ellátásokról szóló

7/2014.(II.28.) önkormányzati rendelet módosításáról
Martfű Város Önkormányzatának Képviselő-testülete az Alaptörvény 32. cikk (2) bekezdésében, és Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában foglalt feladatkörében eljárva, a szociális igazgatásról és szociális ellátásokról 1993. évi III. törvény 92. § (1) bekezdésében és a gyermekek védelméről és a gyámügyi igazgatásról szóló 1997. évi XXXI. törvény 29. §-ában kapott felhatalmazás alapján a személyes gondoskodást nyújtó gyermekjóléti és szociális ellátásokról szóló7/2014.(II.28.) önkormányzati rendeletét az alábbiak szerint módosítja: 
1. § Martfű Város Önkormányzata Képviselő-testületének a személyes gondoskodást nyújtó gyermekjóléti és szociális ellátásokról szóló 7/2014.(II.28.) önkormányzati rendelete (továbbiakban: Rendelet) 2. § (2) bekezdése 7. §-a, 8 §-a, 9 §-a, 10. §-a, 12. § (2), (3), (5), (6) (7), (8), (9), (10), (11), (12) bekezdése, 13. §-a  14. §-a, 1. és 2. melléklete hatályát veszti.
2. § A Rendelet 4. §-a a következő g), h) és i) ponttal egészül ki:
        g) közösségi pszichiátriai ellátás
        h) szenvedélybetegek közösségi ellátása

        i) szenvedélybetegek alacsony küszöbű ellátása

3.§ A Rendelet 6. §-a helyébe a következő rendelkezés lép:
       6. § A 4. § b), c),d), e), f) pontjában foglalt ellátásokat az önkormányzat a Szolnoki    Kistérség Többcélú Társulása Gyermekjóléti és Szociális Szolgáltató Központ, a 4. § g) pontjában foglalt ellátást a Szolnoki Kistérség Többcélú Társulása Zagyva menti Integrált Központja, a 4. § h) pontjában foglalt ellátást a Szolnoki Kistérség Többcélú Társulása Szociális Szolgáltat Besenyszögi Központja, a 4. § i) pontjában foglalt ellátást a Szolnoki Kistérség Többcélú Társulása Humán Szolgáltató Központ útján látja el.            
Záró rendelkezések

4. § A rendelet 2016. január 1. napján lép hatályba, és 2016. január 2. napján hatályát veszti. 

